กฎสำนักนายกรัฐมนตรีกฎสำนักนายกรัฐมนตรีฉบับที่ ๗๖ (พ.ศ. ๒๕๓๑)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘[๑] อาศัยอำนาจตามความในมาตรา ๖ และมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ลักษณะชนิดและประเภทของเครื่องแบบพิเศษของข้าราชการกรมประมงกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบข้าราชการกรมประมงชาย หมวด ๑ชนิดของเครื่องแบบ ข้อ ๒ เครื่องแบบข้าราชการกรมประมงชายมี ๘ ชนิด คือ(๑) เครื่องแบบปกติขาว ประกอบด้วย(ก) หมวกทรงหม้อตาลสีขาว(ข) เสื้อชั้นนอกคอแบะสีขาว(ค) กางเกงขายาวสีขาว(ง) เข็มขัดด้ายถักสีขาว(จ) รองเท้าหุ้มส้นหนังสีขาว(๒) เครื่องแบบปกติน้ำเงิน ประกอบด้วย(ก) หมวกทรงหม้อตาลสีน้ำเงิน(ข) เสื้อชั้นนอกคอแบะสีน้ำเงิน(ค) กางเกงขายาวสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มส้นหนังสีดำ(๓) เครื่องแบบปกติขาวน้ำเงิน ประกอบด้วย(ก) หมวกทรงหม้อตาลสีน้ำเงิน(ข) เสื้อชั้นนอกคอแบะสีน้ำเงิน(ค) กางเกงขายาวสีขาว(ง) เข็มขัดด้ายถักสีน้ำเงิน(จ) รองเท้าหุ้มส้นหนังสีดำ(๔) เครื่องแบบปฏิบัติงานขาว ประกอบด้วย(ก) หมวกทรงหม้อตาลสีขาว หรือหมวกแก๊ปทรงอ่อนมีกระบังสีขาวหรือหมวกหนีบสีขาว(ข) เสื้อคอพับสีขาว หรือเสื้อคอแบะปล่อยเอวสีขาว(ค) กางเกงขายาวสีขาว(ง) เข็มขัดด้ายถักสีขาว(จ) รองเท้าหุ้มส้นหนังสีขาว(๕) เครื่องแบบปฏิบัติงานน้ำเงิน ประกอบด้วย(ก) หมวกทรงหม้อตาลสีน้ำเงินหรือหมวกแก็ปทรงอ่อนมีกระบังสีน้ำเงิน หรือหมวกหนีบสีน้ำเงิน(ข) เสื้อคอพับสีน้ำเงิน หรือเสื้อคอแบะปล่อยเอวสีน้ำเงิน(ค) กางเกงขายาวสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มส้นหนังสีดำ(๖) เครื่องแบบปฏิบัติงานน้ำเงินขาว ประกอบด้วย(ก) หมวกทรงหม้อตาลสีน้ำเงินหรือหมวกแก๊ปทรงอ่อนมีกระบังสีน้ำเงิน หรือหมวกหนีบสีน้ำเงิน(ข) เสื้อคอพับสีขาว หรือเสื้อคอแบะปล่อยเอวสีขาว(ค) กางเกงขายาวสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มส้นหนังสีดำ(๗) เครื่องแบบปฏิบัติงานน้ำเงินฟ้าอ่อน ประกอบด้วย(ก) เสื้อคอพับสีฟ้าอ่อน หรือเสื้อคอแบะปล่อยเอวสีฟ้าอ่อน(ข) กางเกงขายาวสีน้ำเงิน(ค) เข็มขัดด้ายถักสีน้ำเงิน(ง) รองเท้าหุ้มส้นหนังสีดำ(๘) เครื่องแบบตรวจค้น ประกอบด้วย(ก) หมวกแก๊ปทรงอ่อนไม่มีกระบังสีน้ำเงิน(ข) เสื้อคอแบะแขนยาวสีน้ำเงิน(ค) กางเกงขายาวสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มข้อหนังสีดำเครื่องแบบชนิดที่ (๕) - (๘) เมื่อใช้ปฏิบัติงานในเรือให้มีสายนกหวีดคล้องแขนซ้ายด้วยเสื้อกันหนาวให้ใช้ได้กับเครื่องแบบทุกชนิดในโอกาสอันควรหมวด ๒ส่วนของเครื่องแบบ ข้อ ๓ หมวกมี๗ แบบ คือ(๑) หมวกทรงหม้อตาลสีน้ำเงิน มีเครื่องประกอบดังนี้(ก) กระบัง ทำด้วยหนังหรือวัตถุเทียมหนังสีดำสำหรับข้าราชการระดับ ๗ และระดับ ๘ ที่ขอบโค้งของกระบังหมวกซ้ายขวาปักด้วยดิ้นทองหรือทำด้วยวัตถุเทียมดิ้นทองเป็นรูปช่อชัยพฤกษ์ ด้านละ ๑ ช่อโดยปักหรือทำมาบรรจบกันที่ตรงกลางของกระบังหมวก สำหรับข้าราชการระดับ ๙ และระดับ๑๐ ที่ขอบโค้งของกระบังหมวกซ้ายขวาปักด้วยดิ้นทองหรือทำด้วยวัตถุเทียมดิ้นทองเป็นรูปช่อชัยพฤกษ์ด้านละ ๒ ช่อ โดยปักหรือทำมาบรรจบกันที่ตรงกลางของกระบังหมวก(ข) สายรัดคางกว้าง ๑.๒ เซนติเมตร ทำด้วยดิ้นทองหรือวัตถุเทียมดิ้นทองปลายสายมีดุมโลหะตราครุฑพ่าห์สีทองขนาดเล็กติดอยู่ที่ริมขอบหมวก ข้างละ ๑ ดุม(ค) ผ้าพันหมวกสีน้ำเงินกว้าง ๔ เซนติเมตร(ง)ตราหน้าหมวกปักด้วยดิ้นทองหรือวัตถุเทียมดิ้นทองเป็นรูปสัญลักษณ์กรมประมงกว้าง ๖เซนติเมตร สูง ๗ เซนติเมตร(๒) หมวกทรงหม้อตาลสีขาวมีลักษณะเช่นเดียวกับหมวกทรงหม้อตาลสีน้ำเงิน เว้นแต่ผ้าพันหมวกสีขาว(๓) หมวกแก๊ปทรงอ่อนมีกระบังสีขาว ทำด้วยผ้าตอนหน้ามีกระบังสีเดียวกับหมวกกระบังหมวกมีลักษณะเช่นเดียวกับ (๑) (ก)ตราหน้าหมวกมีลักษณะเช่นเดียวกับ (๑) (ง) เว้นแต่สัญลักษณ์กรมประมงมีขนาดกว้าง ๔เซนติเมตร สูง ๔.๕ เซนติเมตร(๔) หมวกแก๊ปทรงอ่อนมีกระบังสีน้ำเงินมีลักษณะเช่นเดียวกับหมวกแก๊ปทรงอ่อนมีกระบังสีขาว(๕) หมวกแก๊ปทรงอ่อนไม่มีกระบังสีน้ำเงิน ทำด้วยสักหลาดมีลักษณะเช่นเดียวกับหมวกแก๊ปทรงอ่อนมีกระบังสีน้ำเงิน เว้นแต่ไม่มีกระบังหมวก(๖) หมวกหนีบสีขาวด้านหน้ามีดุมโลหะสีทองตราครุฑพ่าห์ขนาดเล็ก ๒ดุมติดซ้อนกันมีตราครุฑพ่าห์ในบัวกระหนกสูง ๔.๕ เซนติเมตรติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔ เซนติเมตรสำหรับระดับ ๑ - ๗ ให้มีแถบทองกว้าง ๐.๕ เซนติเมตรติดรอบหมวก สำหรับระดับ ๘ - ๑๐ให้มีแถบทองกว้าง ๑ เซนติเมตร โดยมีแถบดำกว้าง ๐.๓ เซนติเมตร แทรกอยู่ตรงกลาง(๗) หมวกหนีบสีน้ำเงิน มีลักษณะเช่นเดียวกับหมวกหนีบสีขาวข้อ ๔ เสื้อมี๑๐ แบบ คือ(๑) เสื้อชั้นนอกคอแบะสีขาว คอแบะออก มีตะเข็บหลัง ๓ ตะเข็บที่แนวอกเสื้อมีดุมโลหะสีทองขนาดใหญ่ ๔ ดุม มีกระเป๋าบนและล่างอย่างละ ๒ กระเป๋ากระเป๋าบนมีใบปกกระเป๋ารูปมนชายกลางแหลม กึ่งกลางกระเป๋ามีแถบตามทางดิ่ง กว้าง ๓.๕เซนติเมตร กระเป๋าล่างเป็นรูปย่ามมีใบปกกระเป๋ารูปตัด กระเป๋าทั้งสิ้นขัดดุมโลหะสีทองรูปครุฑพ่าห์ขนาดเล็กชายเสื้อที่ตะเข็บกลางหลังเปิดไว้พอประมาณแขนยาวปลายแขนเสื้อทั้งสองข้างติดดุมโลหะสีทองรูปครุฑพ่าห์ขนาดเล็กข้างละ ๓ ดุมเมื่อใช้เสื้อนี้ให้ใช้กับเสื้อคอพับแขนยาวสีขาวและผ้าผูกคอสีดำเงื่อนกลาสี ประกอบด้วย(๒) เสื้อชั้นนอกคอแบะสีน้ำเงินมีลักษณะเช่นเดียวกับเสื้อชั้นนอกคอแบะสีขาว เว้นแต่ที่ปลายแขนเสื้อทั้ง ๒ข้างให้ประดับเครื่องหมายไหมสีทองด้วยเมื่อใช้เสื้อนี้ให้ใช้กับเสื้อคอพับแขนยาวสีขาวและผ้าผูกคอสีดำเงื่อนกลาสี ประกอบด้วย(๓) เสื้อคอพับสีขาว แขนยาวรัดข้อมือ มีดุมที่ข้อมือข้างละ๑ ดุม หรือแขนสั้นเหนือศอกเล็กน้อย ที่อกเสื้อมีกระเป๋าปะมีใบปกกระเป๋าสองข้างข้างละ ๑ กระเป๋า มุมกระเป๋าและใบปกกระเป๋ารูปมนชายกลางแหลม หรือตัดมุมกึ่งกลางกระเป๋ามีแถบตามทางดิ่ง กว้าง ๓.๕ เซนติเมตร มีดุมขัดใบปกกระเป๋า ๑ ดุมตัวเสื้อผ่าอกตลอดมีสาบกว้าง ๓.๕ เซนติเมตร ติดดุมที่คอและแนวอกเสื้อ ๖ ดุมระยะห่างเท่า ๆ กันพอสมควร ดุมทั้งหมดเป็นรูปกลมแบนทำด้วยวัตถุสีเดียวกับเสื้อเมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ภายในกางเกง ที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อ(๔) เสื้อคอพับสีน้ำเงินมีลักษณะเช่นเดียวกับเสื้อคอพับสีขาว(๕) เสื้อคอพับสีฟ้าอ่อน มีลักษณะเช่นเดียวกับเสื้อคอพับสีขาวเว้นแต่ที่แขนเสื้อไหล่ซ้ายให้ปักหรือติดเครื่องหมายสัญลักษณ์ตามที่อธิบดีกรมประมงกำหนดด้วย(๖) เสื้อคอแบะปล่อยเอวสีขาว แขนสั้นคอเสื้อมีลักษณะเช่นเดียวกับเสื้อคอพับ ตัวเสื้อผ่าอกตลอด มีสาบเสื้อติดดุมที่คอและแนวสาบเสื้อ ๕ ดุม ที่อกเสื้อมีกระเป๋าปะรูปสี่เหลี่ยมตัดมุมที่ก้นกระเป๋าทั้งสองข้างข้างละ ๑ กระเป๋า และกระเป๋าล่างระดับเอวรูปเดียวกัน แต่ใหญ่กว่ากระเป๋าบนเล็กน้อยอีกข้างละ ๑ กระเป๋า กระเป๋าทั้งหมดมีใบปกและตัดมุมรับกับก้นกระเป๋าที่ปากกระเป๋าติดดุมข้างละ ๑ ดุม สำหรับขัดกับใบปกกระเป๋า ที่เอวด้านหลังคาดด้วยผ้าสีเดียวกับเสื้อขนาดกว้าง๕ เซนติเมตรชายเสื้อที่ตะเข็บกลางหลังเปิดไว้ถึงผ้าคาดเอวติดเครื่องหมายที่ปกคอเสื้อด้านหน้าทั้งสองข้าง(๗) เสื้อคอแบะปล่อยเอวสีน้ำเงินมีลักษณะเช่นเดียวกับเสื้อคอแบะปล่อยเอวสีขาว แต่ไม่มีใบปกกระเป๋า(๘) เสื้อคอแบะปล่อยเอวสีฟ้าอ่อนมีลักษณะเช่นเดียวกับเสื้อคอแบะปล่อยเอวสีขาว(๙) เสื้อคอแบะแขนยาวสีน้ำเงิน แขนยาวทรงกระบอกตัวเสื้อผ่าอกตลอด ขัดดุม ๕ ดุม ที่อกเสื้อทั้งสองข้างมีกระเป๋าปะรูปสี่เหลี่ยมมีใบปกกระเป๋าขัดดุมข้างละ ๑ ดุม คอปกเสื้อทั้งสองข้างให้ปักเครื่องหมายยศด้วยไหมสีทองลักษณะอนุโลมตามข้อ ๑๙บนแขนเสื้อไหล่ทั้งสองข้างปักหรือติดเครื่องหมายสัญลักษณ์ตามที่อธิบดีกรมประมงกำหนดเมื่อสวมเครื่องแบบตรวจค้น ให้พับปลายแขนขึ้นมาเพียงศอก(๑๐) เสื้อกันหนาวเป็นเสื้อคอพับสีน้ำเงินแขนยาวปลายแขนพับชาย ตะเข็บขัดดุมข้างละ ๑ ดุม มีกระเป๋าด้านหน้าระดับอกเสื้อมีใบปกกระเป๋าข้างละ๑ กระเป๋า และกระเป๋าระดับเอวมีใบปกกระเป๋าข้างละ ๑ กระเป๋าตัดเสื้อผ่าอกตลอดติดซิปรูดปักและติดเครื่องหมายแสดงสัญลักษณ์ตามที่อธิบดีกรมประมงกำหนดบนอกเสื้อด้านซ้ายข้อ ๕ กางเกงมี ๓ แบบ คือ(๑) กางเกงขายาวสีน้ำเงิน ไม่พับปลายขา ปลายขายาว ปิดตาตุ่มกว้างไม่น้อยกว่า ๒๒ เซนติเมตร แต่ไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน ๑เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าด้านหลังมีกระเป๋าเจาะ ๒ ข้าง ข้างละ ๑ กระเป๋า ไม่มีใบปกกระเป๋า(๒) กางเกงขายาวสีขาว มีลักษณะเช่นเดียวกับกางเกงขายาวสีน้ำเงิน(๓)กางเกงขายาวสีน้ำเงินสำหรับเครื่องแบบตรวจค้นด้านหน้าไม่มีจีบมีกระเป๋าเจาะเฉียงทั้งสองข้าง ไม่พับปลายขาด้านหลังมีกระเป๋าปะรูปสี่เหลี่ยมทั้งสองด้าน มีใบปกกระเป๋าขัดดุมด้านละ ๑ ดุมข้อ ๖สายนกหวีด มี ๒ แบบ คือ(๑) สายนกหวีดทำด้วยไหมหรือด้ายถักสีขาวขนาดใหญ่ ๒ เส้นเกลี้ยง ๑ เส้น คล้องแขนซ้ายใต้อินทรธนูทางด้านไหล่ปลายสายเกลี้ยงมีนกหวีดทำด้วยโลหะสีเงินสอดไว้ในกระเป๋าเสื้อข้างซ้ายระหว่างดุมกระเป๋าเสื้อกับไหล่ซ้ายใช้ได้เฉพาะผู้ดำรงตำแหน่งตั้งแต่ระดับ ๓ ๗(๒) สายนกหวีดทำด้วยไหมหรือด้ายถักสีขาวขนาดใหญ่ ๑ เส้นเกลี้ยง ๑ เส้น ปลายสายเกลี้ยงมีนกหวีดทำด้วยโลหะสีเงินการคล้องแขนและการสอดเก็บมีลักษณะเช่นเดียวกับที่กล่าวใน (๑)ใช้ได้เฉพาะผู้ดำรงตำแหน่งระดับ ๑ และระดับ ๒ข้อ ๗ เข็มขัดมี ๓ แบบ คือ(๑) เข็มขัดด้ายถักสีน้ำเงิน กว้าง ๓.๒ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว๕ เซนติเมตร มีรูปพระพิรุณทรงนาคสีทองอยู่กึ่งกลางหัวเข็มขัด ไม่มีเข็มสำหรับสอดรูปลายสายเข็มขัดตัดตรงและหุ้มด้วยโลหะสีทอง กว้าง ๑ เซนติเมตร(๒) เข็มขัดด้ายถักสีขาว มีลักษณะเช่นเดียวกับเข็มขัดด้ายถักสีน้ำเงิน(๓) เข็มขัดหนังสีดำ กว้าง ๓.๒ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางตั้งมุมมน กว้าง ๓.๖ เซนติเมตรยาว ๕ เซนติเมตร มีเข็มสำหรับสอดรู ๑ หรือ ๒ เข็มข้อ ๘ รองเท้ามี ๓ แบบ คือ(๑) รองเท้าหุ้มส้นหนังสีดำ(๒) รองเท้าหุ้มส้นหนังสีขาว(๓) รองเท้าหุ้มข้อหนังสีดำรองเท้าทุกแบบต้องมีส้น ไม่มีริ้วและลวดลาย เวลาสวมรองเท้าให้สวมถุงเท้าสีเดียวกับรองเท้าภาค ๒เครื่องแบบข้าราชการกรมประมงหญิง หมวด ๑ชนิดของเครื่องแบบ ข้อ ๙ เครื่องแบบข้าราชการกรมประมงหญิง มี ๘ชนิด คือ(๑) เครื่องแบบปกติขาว ประกอบด้วย(ก) หมวกแก๊ปทรงอ่อนพับปีกสีขาว(ข) เสื้อชั้นนอกคอแบะสีขาว(ค) กระโปรงสีขาว(ง) เข็มขัดด้ายถักสีขาว(จ) รองเท้าหุ้มส้นหนังสีขาว(๒) เครื่องแบบปกติน้ำเงิน ประกอบด้วย(ก) หมวกแก๊ปทรงอ่อนพับปีกสีน้ำเงิน(ข) เสื้อชั้นนอกคอแบะสีน้ำเงิน(ค) กระโปรงสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มส้นหนังสีดำ(๓) เครื่องแบบปกติขาวน้ำเงิน ประกอบด้วย(ก) หมวกแก๊ปทรงอ่อนพับปีกสีน้ำเงิน(ข) เสื้อชั้นนอกคอแบะสีน้ำเงิน(ค) กระโปรงสีขาว(ง) เข็มขัดด้ายถักสีขาว(จ) รองเท้าหุ้มส้นหนังสีดำ(๔) เครื่องแบบปฏิบัติงานขาว ประกอบด้วย(ก) หมวกแก๊ปทรงอ่อนพับปีกสีขาว หรือหมวกหนีบสีขาว(ข) เสื้อคอพับสีขาว หรือเสื้อคอแบะปล่อยเอวสีขาว(ค) กางเกงขายาวสีขาว กระโปรงกางเกงสีขาว หรือกระโปรงสีขาว(ง) เข็มขัดด้ายถักสีขาว(จ) รองเท้าหุ้มส้นหนังสีขาว(๕) เครื่องแบบปฏิบัติงานน้ำเงิน ประกอบด้วย(ก) หมวกแก๊ปทรงอ่อนพับปีกสีน้ำเงิน หรือหมวกหนีบสีน้ำเงิน(ข) เสื้อคอพับสีน้ำเงิน หรือเสื้อคอแบะปล่อยเอวสีน้ำเงิน(ค) กางเกงขายาวสีน้ำเงิน กระโปรงกางเกงสีน้ำเงินหรือกระโปรงสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มส้นหนังสีดำ(๖) เครื่องแบบปฏิบัติงานน้ำเงินขาว ประกอบด้วย(ก) หมวกแก๊ปทรงอ่อนพับปีกสีน้ำเงิน หรือหมวกหนีบสีน้ำเงิน(ข) เสื้อคอพับสีขาว หรือเสื้อคอแบะปล่อยเอวสีขาว(ค) กางเกงขายาวสีน้ำเงิน กระโปรงกางเกงสีน้ำเงินหรือกระโปรงสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มส้นหนังสีดำ(๗) เครื่องแบบปฏิบัติงานน้ำเงินฟ้าอ่อน ประกอบด้วย(ก) เสื้อคอพับสีฟ้าอ่อน หรือเสื้อคอแบะปล่อยเอวสีฟ้าอ่อน(ข) กางเกงขายาวสีน้ำเงิน กระโปรงกางเกงสีน้ำเงินหรือกระโปรงสีน้ำเงิน(ค) เข็มขัดด้ายถักสีน้ำเงิน(ง) รองเท้าหุ้มส้นหนังสีดำ(๘) เครื่องแบบตรวจค้น ประกอบด้วย(ก) หมวกแก๊ปทรงอ่อนไม่มีกระบังสีน้ำเงิน(ข) เสื้อคอแบะแขนยาวสีน้ำเงิน(ค) กางเกงขายาวสีน้ำเงิน(ง) เข็มขัดด้ายถักสีน้ำเงิน(จ) รองเท้าหุ้มข้อหนังสีดำเครื่องแบบชนิดที่ (๕) - (๘)เมื่อใช้ปฏิบัติงานในเรือ ให้มีสายนกหวีดคล้องแขนซ้ายด้วยเสื้อกันหนาวให้ใช้ได้กับเครื่องแบบทุกชนิดในโอกาสอันควรหมวด ๒ส่วนของเครื่องแบบ ข้อ ๑๐ หมวกมี๕ แบบ คือ(๑) หมวกแก๊ปทรงอ่อนพับปีกสีน้ำเงินตัวหมวกทำด้วยสักหลาดสีน้ำเงิน พับปีกด้านข้างทั้งสองด้าน ปลอกหมวกทำด้วยผ้าสีน้ำเงินมีตราหน้าหมวกรูปครุฑพ่าห์ ปักด้วยดิ้นทองหรือทำด้วยวัตถุเทียมดิ้นทองบนหมอนสีน้ำเงิน(๒) หมวกแก๊ปทรงอ่อนพับปีกสีขาว มีลักษณะเช่นเดียวกับหมวกแก๊ปทรงอ่อนปีกสีน้ำเงิน(๓)หมวกแก๊ปทรงอ่อนไม่มีกระบังสีน้ำเงินมีลักษณะเช่นเดียวกับหมวกแก๊ปทรงอ่อนไม่มีกระบังสีน้ำเงินของข้าราชการกรมประมงชาย(๔) หมวกหนีบสีขาว มีลักษณะเช่นเดียวกับหมวกหนีบสีขาวของข้าราชการกรมประมงชาย(๕) หมวกหนีบสีน้ำเงิน มีลักษณะเช่นเดียวกับหมวกหนีบสีน้ำเงินของข้าราชการกรมประมงชายข้อ ๑๑ เสื้อ มี๑๐ แบบ คือ(๑) เสื้อชั้นนอกคอแบะสีขาว(๒) เสื้อชั้นนอกคอแบะสีน้ำเงิน(๓) เสื้อคอพับสีขาว(๔) เสื้อคอพับสีน้ำเงิน(๕) เสื้อคอพับสีฟ้าอ่อน(๖) เสื้อคอแบะปล่อยเอวสีขาว(๗) เสื้อคอแบะปล่อยเอวสีน้ำเงิน(๘) เสื้อคอแบะปล่อยเอวสีฟ้าอ่อน(๙) เสื้อคอแบะแขนยาวสีน้ำเงิน(๑๐) เสื้อกันหนาวสีน้ำเงินเสื้อทั้ง ๑๐ แบบ มีลักษณะเช่นเดียวกับเสื้อของข้าราชการกรมประมงชายข้อ ๑๒ กางเกงกระโปรง และกระโปรงกางเกง มี ๗ แบบ คือ(๑) กางเกงขายาวสีน้ำเงิน ไม่พับปลายขา ปลายขายาวปิดตาตุ่ม กว้างไม่น้อยกว่า๑๖ เซนติเมตร แต่ไม่เกิน ๒๒ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๕ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า ด้านหลังมีกระเป๋าเจาะ๒ ข้าง ข้างละ ๑ กระเป๋า ไม่มีใบปกกระเป๋า(๒) กางเกงขายาวสีขาว มีลักษณะเช่นเดียวกับกางเกงขายาวสีน้ำเงิน(๓) กระโปรงสีน้ำเงิน ยาวปิดเข่าพอสมควร ทางด้านหน้าขวาและซ้ายมีกระเป๋าเจาะข้างละ๑ กระเป๋า ไม่มีใบปกกระเป๋าปากกระเป๋าเฉียงลงทางข้างเล็กน้อย หรือจะไม่มีกระเป๋าเลยก็ได้ชายกระโปรงไม่บาน(๔) กระโปรงสีขาว มีลักษณะเช่นเดียวกับกระโปรงสีน้ำเงิน(๕) กระโปรงกางเกงสีน้ำเงิน ยาวครึ่งเข่า มีตะเข็บหน้า ๒ตะเข็บ ตะเข็บหลัง ๒ ตะเข็บมีจีบกระทบด้านหน้าและด้านหลัง(๖) กระโปรงกางเกงสีขาว มีลักษณะเช่นเดียวกับกระโปรงกางเกงสีน้ำเงิน(๗) กางเกงขายาวสีน้ำเงินสำหรับเครื่องแบบตรวจค้น มีลักษณะเช่นเดียวกับกางเกงขายาวสีน้ำเงินสำหรับเครื่องแบบตรวจค้นของข้าราชการกรมประมงชายข้อ ๑๓สายนกหวีด มีลักษณะ การคล้องแขน การสอดเก็บ และโอกาสที่ใช้เช่นเดียวกับสายนกหวีดของข้าราชการกรมประมงชายข้อ ๑๔เข็มขัด มี ๒ แบบ คือ(๑) เข็มขัดด้ายถักสีน้ำเงิน มีลักษณะเช่นเดียวกับเข็มขัดด้ายถักสีน้ำเงินของข้าราชการกรมประมงชาย(๒) เข็มขัดด้ายถักสีขาว มีลักษณะเช่นเดียวกับเข็มขัดด้ายถักสีน้ำเงินข้อ ๑๕รองเท้า มี ๓ แบบ คือ(๑) รองเท้าหุ้มส้นหนังสีดำ ส้นสูงไม่เกิน ๓.๕ เซนติเมตร(๒) รองเท้าหุ้มส้นหนังสีขาว ส้นสูงไม่เกิน ๓.๕ เซนติเมตร(๓) รองเท้าหุ้มข้อหนังสีดำรองเท้าทุกแบบไม่มีริ้วและลวดลายภาค ๓อินทรธนูและเครื่องหมาย ข้อ ๑๖อินทรธนู มีลักษณะแข็งทำด้วยสักหลาดสีน้ำเงินดำ เป็นแผ่นสี่เหลี่ยมผืนผ้าปลายรวบสำหรับชาย กว้าง ๕ เซนติเมตร ยาว ๑๓ เซนติเมตร สำหรับหญิง กว้าง ๔.๕ เซนติเมตร ยาว๑๑ เซนติเมตร ที่ตอนปลายติดดุมโลหะสีทอง ดุนเป็นรูปครุฑพ่าห์ขนาดเล็ก ๑ ดุมข้อ ๑๗เครื่องหมายแสดงระดับ ซึ่งให้ติดที่อินทรธนู มีดังนี้เครื่องหมายปลาดาว หมายถึง โลหะสีทองลักษณะเป็นรูปปลาดาว๘ แฉก ขนาดเส้นผ่าศูนย์กลาง ๒ เซนติเมตร ตอนกลางดุนนูนและลาดลงทางปลายแฉกแถบพิเศษ หมายถึง แถบไหมทองหรือวัตถุเทียมไหมทอง กว้าง๔.๕ เซนติเมตร ถึง ๕ เซนติเมตรแถบใหญ่ หมายถึง แถบไหมทองหรือวัตถุเทียมไหมทอง กว้าง ๕.๕เซนติเมตรแถบปกติ หมายถึง แถบไหมทองหรือวัตถุเทียมไหมทอง กว้าง ๑.๒เซนติเมตรแถบเล็ก หมายถึง แถบไหมทองหรือวัตถุเทียมไหมทอง กว้าง ๐.๖เซนติเมตร(๑) สำหรับข้าราชการระดับ ๑๐มีแถบพิเศษตรึงตามยาวด้านบนเต็มแผ่นอินทรธนูทั้งสองข้างและประดับด้วยเครื่องหมายปลาดาว ๓ ดวงที่ริมอินทรธนูทางด้านไหล่ตรงกึ่งกลางด้านกว้างของอินทรธนู(๒) สำหรับข้าราชการระดับ ๙มีแถบพิเศษตรึงตามยาวด้านบนเต็มแผ่นอินทรธนูทั้งสองข้างและประดับด้วยเครื่องหมายปลาดาว ๒ ดวงที่ริมอินทรธนูทางด้านไหล่ตรงกึ่งกลางด้านกว้างของอินทรธนู(๓) สำหรับข้าราชการระดับ ๘มีแถบพิเศษตรึงตามยาวด้านบนเต็มแผ่นอินทรธนูทั้งสองข้าง และประดับด้วยเครื่องหมายปลาดาว๑ ดวง ที่ริมอินทรธนูทางด้านไหล่ตรงกึ่งกลางด้านกว้างของอินทรธนู(๔) สำหรับข้าราชการระดับ ๗ มีแถบใหญ่ ๑ แถบ และแถบปกติ ๑แถบ ตรึงตามขวางบนอินทรธนูทั้งสองข้างเริ่มต้นด้วยแถบใหญ่ห่างจากต้นอินทรธนูด้านไหล่ ๐.๕ เซนติเมตร แถบปกติอยู่เหนือแถบใหญ่ห่างกัน ๐.๕ เซนติเมตร(๕) สำหรับข้าราชการระดับ ๖ มีแถบปกติ ๔ แถบตรึงตามขวางบนอินทรธนูทั้งสองข้างเริ่มต้นห่างจากต้นอินทรธนูด้านไหล่ ๐.๕เซนติเมตร เว้นระยะระหว่างแถบ ๐.๕ เซนติเมตร(๖) สำหรับข้าราชการระดับ ๕ มีแถบปกติ ๓ แถบตรึงตามขวางบนอินทรธนูทั้งสองข้างลักษณะเช่นเดียวกับที่กำหนดไว้ใน (๕) ทุกประการ(๗) สำหรับข้าราชการระดับ ๔ มีแถบปกติ ๒ แถบ กับแถบเล็ก ๑แถบ แทรกอยู่ระหว่างกลาง ตรึงตามขวางบนอินทรธนูทั้งสองข้าง เริ่มต้นด้วยแถบปกติห่างจากต้นอินทรธนูด้านไหล่ ๐.๕ เซนติเมตร เว้นระยะระหว่างแถบ ๐.๕ เซนติเมตร(๘) สำหรับข้าราชการระดับ ๓ มีแถบปกติ ๒ แถบ ตรึงตามขวางบนอินทรธนูทั้งสองข้างลักษณะเช่นเดียวกับที่กำหนดไว้ใน(๕) ทุกประการ(๙) สำหรับข้าราชการระดับ ๒ มีแถบปกติ ๑ แถบ และแถบเล็ก ๑แถบ ตรึงตามขวางบนอินทรธนูทั้งสองข้าง เริ่มต้นด้วยแถบปกติห่างจากต้นอินทรธนูด้านไหล่๐.๕ เซนติเมตร แถบเล็กอยู่เหนือแถบปกติ ห่างกัน ๐.๕ เซนติเมตร(๑๐) สำหรับข้าราชการระดับ ๑ มีแถบปกติ ๑ แถบตรึงตามขวางบนอินทรธนูทั้งสองข้างโดยให้ห่างจากต้นอินทรธนูด้านไหล่ ๐.๕ เซนติเมตรเหนือเครื่องหมายแสดงระดับให้ประดับเครื่องหมายแสดงสังกัดทำด้วยโลหะสีทองเป็นรูปพระพิรุณทรงนาคข้อ ๑๘การประดับอินทรธนูและเครื่องหมายแสดงระดับของเครื่องแบบทุกชนิดนั้น จะเปลี่ยนเป็นการประดับเครื่องหมายโลหะสีทองแสดงระดับที่คอปกเสื้อทั้งสองข้างและประดับด้วยเครื่องหมายแสดงสังกัดทำด้วยโลหะสีทองเป็นรูปพระพิรุณทรงนาคบนอินทรธนูของเสื้อแทนก็ได้ข้อ ๑๙เครื่องหมายโลหะสีทองแสดงระดับซึ่งใช้ประดับแทนอินทรธนูและเครื่องหมายแสดงระดับของเครื่องแบบทุกชนิดตามข้อ ๑๘ มีดังนี้เครื่องหมายปลาดาว หมายถึง โลหะสีทองลักษณะเป็นรูปปลาดาว๘ แฉก ขนาดเส้นผ่าศูนย์กลาง ๒ เซนติเมตร ตอนกลางดุนนูนและลาดลงทางปลายแฉกแถบพิเศษ หมายถึง โลหะสีทองรูปสี่เหลี่ยมผืนผ้า กว้าง ๑.๒เซนติเมตร ยาว ๒.๒ เซนติเมตร ตอนกลางดุนนูนลาดลงหามุมเป็นรูปทแยงมุมแถบใหญ่ หมายถึง โลหะสีทองรูปสี่เหลี่ยมผืนผ้า กว้าง ๐.๘เซนติเมตร ยาว ๒.๒ เซนติเมตรแถบเล็ก หมายถึง โลหะสีทองรูปสี่เหลี่ยมผืนผ้า กว้าง ๐.๔เซนติเมตร ยาว ๒.๒ เซนติเมตร(๑) สำหรับข้าราชการระดับ ๑๐ประดับเครื่องหมายปลาดาวที่คอปกเสื้อทั้งสองข้าง ๆ ละ ๓ ดวง ติดเรียงกันไปตามส่วนยาวของคอปกเสื้อเว้นระยะระหว่างเครื่องหมายปลาดาวพองาม(๒) สำหรับข้าราชการระดับ ๙ ประดับเครื่องหมายปลาดาวที่คอปกเสื้อทั้งสองข้างๆ ละ ๒ ดวง ติดเรียงกันไปตามส่วนยาวของคอปกเสื้อเว้นระยะระหว่างเครื่องหมายปลาดาวพองาม(๓) สำหรับข้าราชการระดับ ๘ ประดับเครื่องหมายปลาดาวที่คอปกเสื้อทั้งสองข้างๆ ละ ๑ ดวง(๔) สำหรับข้าราชการระดับ ๗ ประดับแถบพิเศษวางตามขวางที่คอปกเสื้อทั้งสองข้างๆ ละ ๒ แถบ(๕) สำหรับข้าราชการระดับ ๖ประดับแถบใหญ่วางตามขวางที่คอปกเสื้อทั้งสองข้างๆ ละ ๔ แถบ(๖) สำหรับข้าราชการระดับ ๕ประดับแถบใหญ่วางตามขวางที่คอปกเสื้อทั้งสองข้างๆ ละ ๓ แถบ(๗) สำหรับข้าราชการระดับ ๔ ประดับแถบใหญ่ ๒ แถบ กับแถบเล็ก๑ แถบ แทรกอยู่ระหว่างกลางวางตามขวางที่คอปกเสื้อทั้งสองข้าง ๆ ละ ๑ ชุด(๘) สำหรับข้าราชการระดับ ๓ประดับแถบใหญ่วางตามขวางที่คอปกเสื้อทั้งสองข้าง ๆ ละ ๒ แถบ(๙) สำหรับข้าราชการระดับ ๒ ประดับแถบใหญ่ ๑ แถบ และแถบเล็ก๑ แถบ โดยให้แถบเล็กอยู่ด้านบน วางตามขวางที่คอปกเสื้อทั้งสองข้าง ๆ ละ ๑ ชุด(๑๐) สำหรับข้าราชการระดับ ๑ประดับแถบใหญ่วางตามขวางที่ชายคอปกเสื้อทั้งสองข้าง ๆ ละ ๑ แถบในกรณีที่ประดับเครื่องหมายโลหะสีทองแสดงระดับมากกว่า ๑ แถบให้เว้นระยะห่าง ระหว่างแถบ ๐.๓ เซนติเมตรข้อ ๒๐ที่แขนเสื้อชั้นนอกคอแบะสีน้ำเงินทั้งสองข้างมีเครื่องหมายดังนี้(๑) แถบไหมทองกว้าง ๓.๒ เซนติเมตร เรียกว่า แถบขนาดพิเศษแถบไหมทองกว้าง ๑.๖ เซนติเมตร เรียกว่า แถบขนาดใหญ่และแถบไหมทองกว้าง ๐.๘เซนติเมตร เรียกว่า แถบขนาดเล็กประดับครึ่งรอบปลายแขนเสื้อห่างจากปลายแขนเสื้อ ๗.๕เซนติเมตร มีจำนวนแถบตามระดับดังนี้(ก) ระดับ ๗ - ๑๐ แถบขนาดพิเศษ ๑ แถบ แถบขนาดใหญ่และแถบขนาดเล็ก๑ แถบ(ข) ระดับ ๖ แถบขนาดใหญ่ ๔ แถบ(ค) ระดับ ๕ แถบขนาดใหญ่ ๓ แถบ(ง) ระดับ ๔ แถบขนาดใหญ่ ๒ แถบ และแถบขนาดเล็ก ๑ แถบแทรกอยู่ระหว่างกลาง(จ) ระดับ ๓ แถบขนาดใหญ่ ๒ แถบ(ฉ) ระดับ ๒ แถบขนาดใหญ่ ๑ แถบ และแถบขนาดเล็ก ๑ แถบให้แถบขนาดเล็กอยู่ทางปลายแขนเสื้อ(ช) ระดับ ๑ แถบขนาดใหญ่ ๑ แถบ(๒) ในกรณีมีแถบมากกว่า ๑ แถบ เว้นระยะระหว่างแถบ ๐.๕เซนติเมตร(๓) ตราพระพิรุณทรงนาค ขนาดเส้นผ่าศูนย์กลาง ๒ เซนติเมตรปักด้วยดิ้นทองที่ด้านนอกแขนเสื้อ เหนือแถบไหม ๐.๕ เซนติเมตรให้ศีรษะพระพิรุณทรงนาคอยู่ทางด้านไหล่ สำหรับระดับ ๙ - ๑๐มีช่อชัยพฤกษ์ปักด้วยดิ้นทองโอบตราพระพิรุณทรงนาคด้วยภาค ๔เบ็ดเตล็ด ข้อ ๒๑เครื่องแบบพิเศษของข้าราชการกรมประมงแบบใดจะต้องแต่งในโอกาสใด ให้เป็นไปตามที่อธิบดีกรมประมงกำหนดข้อ ๒๒ข้าราชการกรมประมงซึ่งได้รับพระราชทานเครื่องราชอิสริยาภรณ์ หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาให้ติดแพรแถบที่อกเสื้อเหนือกระเป๋าบนขวา ในกรณีที่มีแถบแพรหลายแถบให้ติดเรียงกันเป็นแถวยาวแถวละไม่เกิน ๕ แถบข้อ ๒๓ข้าราชการกรมประมงซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่กระทรวงนั้นกำหนดข้อ ๒๔ข้าราชการกรมประมงซึ่งแต่งเครื่องแบบพิเศษตามกฎนี้ต้องติดป้ายชื่อพื้นสีดำขนาดกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตรแสดงชื่อตัว ชื่อสกุล และชื่อตำแหน่งในการบริหารงาน หรือชื่อตำแหน่งในสายงานตามที่องค์การกลางบริหารงานบุคคลกำหนดประดับที่อกเสื้อเหนือกระเป๋าด้านขวาข้อ ๒๕ให้กรมประมงสร้างหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎนี้ให้ไว้ ณ วันที่ ๒๕ กรกฎาคม พ.ศ. ๒๕๓๑พลเอก ป. ติณสูลานนท์นายกรัฐมนตรีหมายเหตุ :- เหตุผลในการออกกฎสำนักนายกรัฐมนตรีฉบับนี้ คือเนื่องจากงานของข้าราชการกรมประมงโดยเฉพาะอย่างยิ่งพนักงานเจ้าหน้าที่ผู้มีหน้าที่อนุรักษ์สัตว์น้ำประจำเรือตรวจประมงพนักงานเจ้าหน้าที่ผู้มีหน้าที่กักกันสัตว์น้ำ และพนักงานเจ้าหน้าที่ฝ่ายวิชาการผู้ปฏิบัติงานในเรือสำรวจตามกฎหมายว่าด้วยการประมงมีลักษณะงานเป็นพิเศษแตกต่างไปจากงานของข้าราชการทั่ว ๆ ไปสมควรกำหนดเครื่องแบบพิเศษของข้าราชการกรมประมงเพื่อให้เหมาะสมกับงานและสภาพของหน้าที่ซึ่งปฏิบัติอยู่ จึงจำเป็นต้องออกกฎสำนักนายกรัฐมนตรีนี้ณัฐพร/ปรับปรุง๒๘ มีนาคม ๒๕๕๖[๑] ราชกิจจานุเบกษาเล่ม ๑๐๕/ตอนที่ ๑๒๓/หน้า ๒๓๘/๒๘ กรกฎาคม ๒๕๓๑